**Taotlusvorm riigieelarvelise toetuse taotlemiseks**

|  |  |
| --- | --- |
| Taotleja nimi ja registrikood | **MTÜ Maadaam** |
| Taotleja juriidiline aadress | Kiikla küla, Alutaguse vald, Ida-Virumaa |
| Toetuse saaja arvelduskonto number, viitenumber, pank | EE212200221036829021, Swedbank |
| Taotletav summa | *5000* |
| Toetuse nimetus | *Tegevustoetus kogukonnateenuse arendamiseks.* |
| Taotleja veebileht (kui on) | *www.kiikla.ee* |
| Allkirjastaja nimi ja ametikoht (telefon ja e-posti aadress) | Ruth Linnard, MTÜ Maadaam juhatuse lliige.  5190 2091, ruth@kiikla.ee |
| Projektijuhi nimi ja kontaktandmed (telefon ja  e-posti aadress) | Ruth Linnard, MTÜ Maadaam juhatuse lliige.  5190 2091, ruth@kiikla.ee |
| Projekti algus ja lõpp | **23. veebruar 2023 – 31. detsember 2023** |

|  |  |  |
| --- | --- | --- |
| **1. Lühiülevaade taotleja senisest tegevusest** | | |
| MTÜ Maadaam on Kiikla külakogukonda ühendav ühing. Ühingus on 14 liiget, kuid tegevus on avatud kõigile, kes kogukonna ühistegevusest lugu peavad ja on valmis oma panuse andma. Ühing moodustati 2005. aastal peale kohalike naiste osalemist Läänemere äärsete riikide naisettevõtjaid ühendavas FEM projektis. Põhikirja järgi seati eesmärgiks külaelu edendamine, maainimesele aktiivse tegevuse pakkumine ja peredele mõeldud ürituste korraldamine. Kõike seda on aktiivselt tehtud nüüd juba rohkem kui 17 aastat. Tegutsetakse kooskõlas Alutaguse Huvikeskusega Kiikla rahvamaja ruumides, aga ka vabas õhus Kiiklas ja selle ümbruses.  2006. – 2017. aastani toimus Maadaami algatusel ja kohalike ärksate inimeste kaasalöömisel augusti algul Kiiklas Keha ja kultuuri päev, mis pakkus põnevat tegevust igas vanuses, võimete ja huvidega osalejale. Alates 2018.a. kannab traditsiooniline kogukonnapäev kiigepäeva nime.  Ühing on koostanud erinevaid trükiseid oma kogukonna inimeste ja kultuuritraditsioonide jäädvustamiseks. 2013. aastal trükiti kogumik MTÜ Maadaam, mis sisaldas tutvustavaid lugusid ühingu liikmetest. 2018.a. osaleti mälestustekogumiku „Kiigeta küla“ koostamises, kuhu oli koondatud 20 inimese mälestused ja fotod kiigekultuurist ja lihtsalt kultuurist Kiikla külas 20. sajandi 2. poolel.  2019. aastal liituti Eesti-Läti koostööprojektiga ACT Local, mille eesmärk oli kogukonnateenuse väljatöötamine.  Selle tulemusena algatati elamusteenus „Küla, kus kõlavad muinasjutud“ ja selle esimese etapina 2019.a. detsembris Kiikla jõulumemmemaa. Nüüdseks on sellest saanud kogukonna traditsioon ja eelmisel aastal toimus juba 4. jõulumemmemaa.  Ühise arutelu tulemusena on valminud muinasjututeemalise õpitoa programm ja ollakse valmis osutama teenust gruppidele. Teenusepakkujateks on umbes 10-liikmeline loometiim ning erinevatel aegadel abis teenust osutamas 25-30 kogukonna liiget. Suurem osa kaasalööjaid tegutseb vabatahtlikkuse alusel. Teenuse pakkumisel on korraga kohal 2-5 inimest.  Iga kuu eelviimasel reedel toimuvad muinasjututoas muinasjutuõhtud, mille korraldamine on jagatud kogukonnaliikmete vahel.  2020.a. kevadel sisustati kogukonna tegemisi kajastav veebileht https://kiikla.ee/ ning omavahelist suhtlemist hõlbustav sotsiaalmeediagrupp.  2020. aasta kevadel korraldati omaloominguliste muinasjuttude kirjutamise konkurss ja 2021. a. kevadel valiti koostöös Lasteekraaniga Eesti rahva lemmikmuinasjututegelane. See tähelepanuväärne sündmus leidis kajastamist ka „Rahvakultuuri aastaraamatus“( [https://rahvakultuur.ee/wp-content/uploads/2022/05/Rahvakultuuri-aastaraamat-2021-1.pdf lk 196-197](https://rahvakultuur.ee/wp-content/uploads/2022/05/Rahvakultuuri-aastaraamat-2021-1.pdf%20lk%20196-197)).  Aeg-ajalt pakutakse kogukonnateenusena erinevaid muinasjutte tutvustavaid ja väärtustavaid programme. Kaheosalise õpitoa esimeses osas räägitakse kuulajatele muinasjuttu. Teises osas toimub meisterdamise töötuba. Meisterdamisel lähtutakse peamiselt taaskasutusest ja traditsioonilistest käsitööoskustest.  Pidades silmas fakti, et 1780. aastal rajas Kiikla mõisa omanik Friedrich Gustav von Rosen oma mõisasse väikese koduteatri on Kiikla külakogukond alustanud tegevustega, mis väärtustavad Kiikla mõisa rolli Eesti teatri hällina. 2022 a. kevadel toimus külas ajaloopäev, kus räägiti ajaloolistest faktidest ja esietendus kogukonnateatri etendus „August ja Julia“, mis jutustas teatritegemise algusest Kiikla mõisas 18. sajandil. 2022.a. suvel esineti vaheklippidega tantsuetendusel "Muinasjutt kiigelinnust" ning Rannapungerja  Pärnaõue talu tellimusel lavastati kohalike elanike mälestuste põhjal etendus  “Rääbise soolamine Rannapungerja külas”. <https://www.youtube.com/watch?v=mym_EKpfYhU>  2018. aastal valiti Kiikla küla esindama Ida-Virumaad Eestimaa aasta küla konkursil. Innustatuna sellest kogemusest on kogukonna esindajad järgnevatel aastatel külastanud kogukondi, kes sellel konkursil on osalenud. Tutvunud nende edulugudega ja viinud omalt poolt külakostiks oma kogukonnateatri etenduse.  2021.a sügisel moodustasid Kiikla elanikud kogukonnakogu eesmärgiga anda informatsiooni kohapealsetest vajadustest ning teha ettepanekuid volikogule, valitsusele ja ametiasutusele piirkonnale olulistes küsimustes | | |
| **2. Projekti eesmärk**  Mida soovitakse projekti elluviimisega saavutada? Eesmärk esitatakse taotletava tulemusena, mitte tegevusena. | | |
| Kogukond on suurendanud oma võimekust erinevate teatri- ja käsitööprojektide korraldamisel, mis on vajalik kogukonnateenuse edasiarendamiseks. | | |
| **3. Projekti vajalikkuse** **põhjendus**  Kirjeldage lühidalt probleemi, mis näitab projekti elluviimise vajalikkust. Mida on vaja muuta ja miks? | | |
| Kiikla kogukonnateater tegutseb aktiivselt ja lavastab erinevaid lühemaid ja pikemaid etendusi. Enne viiruse puhkemist oli Kiikla kogukonnateater n.ö. pereteater, kus mängisid koos lapsed ja täiskasvanud. Kaks aastat piiranguid on toonud kaasa laste huvi raugemise.  Käesolev projekt on seadnud eesmärgiks tekitada ka noores vaatajas suuremat huvi  teatrikunsti vastu. Kogukonna teatriharrastajate arengu eesmärgil on vajalik koostöösidemete sõlmimine teiste teatritruppidega, nende kogemusest õppimine ja edasine koostöö. Teatriharrastuse ja muinasjutuprogrammide kõrval on ühingu n.ö.kaubamärgiks kujunenud ka käsitöö ja taaskasutus. Projekti abil soetatakse erinevad seadmeid ja abivahendeid, mis on tegevuses vajalikud ja aitavad kaasa edasisele arengule | | |
| **4. Projekti tegevused (loeteluna) ja väljundid**  Tegevus- ja ajakava. Investeeringutoetuse puhul näidake ära, kas objekt, millesse investeeritakse, on toetuse saaja omandis või halduses; soetuse puhul selgitage, kuidas on tagatud soetuse edasine kasutus. | | |
| 1. Korraldatakse lastele ja noortele mõeldus teatrisündmusi, et teadvustada Kiikla mõisa olulist rolli Eesti teatri sünniloos ja rõhutada paiga kultuuriloolist traditsiooni, sest juba 1780. aastal rajatud mõisa koduteatris mängiti nii täiskasvanutele kui lastele. Kutsutakse esinema Vana Vabriku Kinoteater, kes korraldab nukkudega näitlemise töötoa ja mängib nukuetenduse "Võluri tütar". See on kammerlikus vormis ning huvitava muusikalise- ja valguslahendusega etendus, mille peateemadeks laste kohati kiusava loomuga suhtlus ning tõelise sõpruse olemus. Nukuteatri töötuba: sokinukkude valmistamine, lisaks harjutusnukkudega mängima õppimine. Töötuba sobib korraga umbes 25le lapsele kestus 1,5 tundi. Lastel on võimalus õppida professionaalsetelt nukunäitlejatelt, ühtlasi saavad nad algteadmised ja inspiratsiooni edaspidiseks loovaks tegevuseks lihtsate vahenditega nukkude valmistamisel ja nendega mängimisel. Toimub 3. märtsil 2023 2. Kiikla kogukonnateater lavastab lasteetenduse "Kitsetall, kes oskas lugeda kümneni". Etenduse stsenaarium valmib Alf Prouseni muinasjutu ainetel, lavastavad ja mängivad kogukonna liikmed, samuti on pillimäng kogukonnaliikmete looming. Liikumise kujundus ja muusikaline taust tellitakse MTÜ Virumaa Pärimuse Sõbrad. Kogukonnateater on oma varasemates etendustes tunnetanud vajadust asjatundliku lavalise liikumise kujundamise järele. See etendus oleks samm edasi, kus tegelastel tuleb õppida selgeks tantsusammud ja liikuda varem selgeks õpitud kava kohaselt. Toimub 19. märtsil 2023. 3. Seltskondlik rollimäng kogukonnateatri liikmetele ja külalistele teistest teatritest. Külla kutsutakse teater Tuuleveski ja nukuteater Kehra Nukk. Rollimäng loob mitteformaalse õhkkonna ja on heaks eelduseks edaspidistele koostöösuhetele. Samuti on see näitlejatele hea võimalus oma loovuse proovile panekuks. Mängus tuleb ümber kehastuda erinevateks tegelasteks. Tegevust jagub kõigile, rollid jagatakse seltskonnale eeltööna ning kõik saavad nimesildi ja mängujuhendi. Korraldab Gert Uuetoa, kellega koostöös korraldas MTÜ Maadaam Kiikla kogukonna tegusatele inimestele septembris 2022 unistuste meeskonna meeskonnamängu. Toimub 19. märtsil 2023. 4. Kogukonna liikmed korraldavad lastele lihtsate nukkude valmistamise töötoad.    * oksanukud. Sobiva kujuga oksal lõigatakse külgoksad parajaks, nii et tekiksid pea , käed ja jalad. Lõngast meisterdatakse kleit ja juuksed. Lapse loovust arendav fantaasiarikas tegevus, kus kasutatakse looduslikku materjali ja taaskasutust.    * vildist käpiknukud. Kogukonna liikmete varasema ühise tegevuse tulemusena saavad lapsed käsitöövildist valmis õmmeldud käpiknuku tooriku, kuhu paigutatakse lisadetailid, mis on samuti eelnevalt valmis lõigatud ja varustatud kahepoolse teibiga. Hea võimalus pereliikmete koostegemiseks, kus eelnevalt saab laps vanema abiga meisterdada nuku ning seejärel mängitakse kodus kogu perega oma teatrietendust. Toimub erinevatel päevadel 2023.a. kevadel. 5. Kogukonnaüritustele lisab ilmet oma maskoti kohalolek. 2021. a. kevadel valis kogukond koostöös Lasteekraaniga Eesti rahva lemmikmuinasjututegelase, kelleks osutus Saabastega Kass. Möödunud aastal kujundas Kiikla juurtega kunstnik Tõnu Kukk logo „ Kiikla – Eesti teatri häll“. Sellest lähtuvalt võiks olla maskotiks Saabastega Kass, kelle riietuses on kasutatud logu värve ja kujundust. 6. Muinasjutupragramme ja etendusi korraldatakse erinevates paikades, isegi Kiikla küla taga rabas on räägitud muinasjutte ja Ratva toruallikate kaldal loetud luuletusi. Sellega seoses on mõttekas osta kerge kaasaskantav kõlar taustamuusika mängimiseks. 7. Kokkuleppel Alutaguse Vallavalitsusega saab kogukond enda kasutusse Kiikla rahvamajas 3 ruumi, kuhu on kavas sisustada magamistoad 8+4 kohaga. MTÜ Maadaam on saanud sisustuseks toetust KYSK toetusprogrammist. Edaspidi on kogukonnal võimalik pakkuda ööbimisvõimalust kogukonna külalistele ning Ida-Virumaad külastavatele gruppidele. Kogukonnatreenusena on mõttes sellega seoses välja töötada uus teenus,mis oleks n.ö. käsitööturism. Omades pikaajalist kogemust lapitöö vallas on tekkinud mõte pakkuda 2-päevast koolitust väiksematele gruppidele koos ööbimisega, mille tulemusel valmib väiksem lapitöö. Näiteks beebitekk, padi, põll või kott. Võimalus pakkuda ka mõnda muud taaskasutusel põhinevat töötuba. Sellega seoses on mõttekas täiendada ühingul olemasolevaid käsitöötarvikuid: lapitöövahendid, õmblustarvikud, paberi lõikamise mehaaniline masin koos terade ja vormidega ning paberi soonimis ja voltimisalus. 8. Et kogukonna sündmustel tihti ka kohvilaud kaetakse ja muinasjutuprogrammidel kooki pakutakse on mõttes soetada köögiseadmed, millega on mugav valmistada just lastele meelepäraseid maiustusi. Vahvliküpsetaja ja sõõrikumasinaga küpsetisi saab teha väiksematel kogukondlikel sündmustel ja näiteks koos lastega ka kaunistada. Suhruvati tegemine oleks lisaväärtus erinevate kogukonnasündmuste korraldamisel, võimalik laenutada ka kogukonnaliikmete perekondlikele sündmustele | | |
| **5. Projekti elluviimisest (tulemustest) saadav kasu sihtrühmale/kogukonnale** | | |
| Toetudes vajadusele arendada Kiikla kogukonnateatrit ja tuua teater lähemale noortele vaatajatele on Kiiklas toimunud rida teatrisündmusi, kus tehti koostööd Eesti nukuteatritega, täiustati oma loometegevust ja pakuti noortele huvitavat tegevust näitekunsti vallas..  Kiikla kogukonnateater: uus huvitav kogemus, uued koostööpartnerid Kiikla küla noored - toimuvad huvitavad teatrisündmused Laiem teatriavalikkus - kinnitub Kiikla kuvand teatrilembesest paigast.  Soetatud käsitöömaterjal ja -vahendid ning köögiseadmed aitavad kaasa kogukonnateenuse uuenemisele ja hõlbustavad seniseid tegevusi. | | |
| **6.** **Eelarve kulukohtade lõikes koos hinna kujunemise alusega**  Eeldatavate tulude ja kulude kalkulatsioon. Vajadusel lisage ridu. | | |
| **Projekti kulud tegevuste kaupa** | **Maksumus**  (kulud toetusest vastavalt kalkulatsioonile) | **Märkused** |
| Vana Vabriku Kinoteatri nukuetendus "Võluri tütar" ja nukkudega näitlemise töötuba | 712 | Hinnas etendus, töötuba ja transport |
| Seltskondlik rollimäng Kiikla näitlejatele Kiikla kogukonnateatrist, teatritest Tuuleveski ja Kehra Nukk | 948 | mäng kuni 30 le osalejale, mängu läbiviimine, käibemaks ja kütusekulu, mänguks vajalik tehnika ja varustus. Gert Uuetoa Peod OÜ |
| Kiikla kogukonnateatri etenduse "Kitsetall, kes oskas lugeda kümneni" lavalise liikumine ja muusikaline taust. | 350 | Etenduses esitatavate tantsude ja lavalise liikumise kujundamine ja õpetamine: kokkuleppehind MTÜ Virumaa Pärimuse Sõbrad. Mängivad 10 kogukonnateatri näitlejat. Lavastaja oma kogukonnast. |
| Maskott kogukonnateatri sündmustele | 750 | <https://www.spotsound.co.uk/>.  Oleme võtnud pakkumise ka Eestis tegutsevalt firmalt <https://www.maskotid.com/>, aga seal algavad hinnad 1500 eurost+km |
| Kaasaskantav kõlar muinasjutuprogrammide ja kogukonnateatri etenduste helindamiseks | 450 | Pakkumine väga erinevas hinnaklassis. Valikul oluline, et bluetoothiga ühendatav. vastupidav ka välitingimustes, hea kvaliteediga muusika, aku kestvuse aeg. |
| Käsitöömaterjal lastega teatrinukkude valmistamiseks | 200 | Käsitöövilt, kahepoolne teip, liim ja muu vajalik. Tellimine <https://shop.kl24.ee/> |
| Lapitöövahendid | 300 | <https://shop.kl24.ee/>  parim valik lapitöövahendeid  lõikematt, joonlaud, šabloonjoonlaud, 2 lõikenuga koos tagavaraketastega, rätsepakäärid, haaknõelad, nööpnõelad. |
| Paberitöö vahendid | 290 | [https://teemeteistmoodi.com/](https://teemeteistmoodi.com/tootekategooria/loikamismasinad-ja-tarvikud-kuni-20/)  A4 lõikur 170  Lõikuri terad ja vormid 60  Soonimisalus 30 eurot  Voltimisalus 30 eurot |
| Köögiseadmed | 1000 | <https://koogitehnika.ee/tootekategooria/suurkoogiseadmed/kuumseadmed/>  Pulgakommivahvlimasin 365  Sõõrikumasin 212  Suhkruvatimasin 412  Valitud seadmed on vastupidavad ja lihtsasti kasutatavad |
| **KULUD KOKKU** |  |  |
| **Kui rahastate planeeritavat projekti / investeeringut käesoleva taotluse alusel ainult osaliselt, kirjeldage lühidalt kogu projekti***, sh**kui suur on kogueelarve, kes on kaasrahastaja* | | |
| Kogukonnateatri etenduse „Kitsetall, kes oskas lugeda kümneni“ kostüümide jaoks saadi toetust Kultuurkapitali Ida-Virumaa sihtgrupilt | | |

* KINNITAN, ET MAKSUVÕLGA RIIKLIKE MAKSUDE OSAS EI OLE.
* KINNITAN, ET EI OLE ALUSTATUD PANKROTI- EGA LIKVIDEERIMISMENETLUST.
* KINNITAN, ET VAREM SÕLMITUD RIIGIEELARVELISE TOETUSE LEPINGUD ON NÕUETEKOHASELT TÄIDETUD.
* KINNITAN, ET MAJANDUSAASTA ARUANNE ON ESITATUD.
* kinnitan, et taotleja juhtorgani liige ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist karistusregistri seaduse kohaselt kustutatud.

Taotluse koostaja: Ruth Linnard,MTÜ Maadaam juhatuse liige

(allkirjastatud digitaalselt)